વિરલ મને પસંદ કરવા લાગી હતી એ મને અતુલે કહ્યું હતું પણ હું લાઈફ માં બરાબર સેટ થઈ ગયા પછી જ પ્રેમ કે મેરેજ એ બધા માં પાડવા માંગતો હતો. મારા વિચાર થોડા જુદા જ હતા. એક પુરુષ અને સ્ત્રી બાળક ને જન્મ આપી, સંસ્કાર આપી, ભણાવીને મોટો કરીદે એટલે જ માત્ર એ એમની ફરજ પુરી નથી કરી દેતા. પણ સાથે સાથે બાળક ને પોતાનો સમય પણ આપવો પડે, એના સાથે એના પ્રશ્ન, એની તકલીફો, એની પસંદ બધું જાણવું જોઈએ, એને માત્ર હુકમ આપીને જ નઇ પણ પ્રેમ થી સસમજાવી ને જ એનો ઉછેર કરવો, એ જમાના સાથે ચાલી શકે એવી જરૂરિયાતો પૂરી કરે ત્યારે જ સાચા અર્થ મા એક પુરુષ બાપ બનયો કહેવાય. મને બીજા અમુક લોકોની જેમ ખાલી શરીર ભોગવવા માટે બાપ બનવાની કોઈ ઈચ્છા ન હતી. એટલે મેં વિરલથી થોડું અંતર રાખ્યું હતું.